Aktinobaktérie

AktinobaktérieVESTEG, M. Základy mikrobiolígie, protistológie a algológie. 2020. S. 166 (lat. Actinobacteria, Actinobacteriota, Actinobacteraeota, Actinomycetota; staršie: aktinomycéty a príbuzné organizmy) sú kmeň baktérií. Väčšinou sú grampozitívne. Môžu byť suchozemské alebo vodné. Do kmeňa aktinobaktérie patria napríklad aktinomycéty (Actinomycetales).

Actinobacteria je v niektorých systémoch aj názov jednej z tried kmeňa aktinobaktérie, ktorá sa inde volá Actinomycetia - pozri v kapitole Systematika. 

V niektorých starších systémoch kmeň Actinobacteria zahŕňal len jednu triedu Actinobacteria - pozri v kapitole Systematika.

Charakteristika 
Pre ľudí majú aktinobaktérie veľký hospodársky význam, pretože poľnohospodárstvo a lesníctvo sú závislé od ich úlohy v pôdnom systéme. V pôde pomáhajú rozkladať organické látky mŕtvych organizmov, takže molekuly môžu byť znovu prijímané rastlinami. Zatiaľ čo túto úlohu zohrávajú aj huby, aktinobaktérie sú oveľa menšie a pravdepodobne nezaberajú rovnakú ekologickú niku. V tejto úlohe kolónie baktérií často vytvárajú rozsiahle pseudomycélium, podobne ako huby (mycélium), a názov dôležitého radu aktinomycéty, odráža skutočnosť, že sa dlho predpokladalo, že ide o huby. Niektoré pôdne aktinobaktérie (napr. rod Frankia) žijú symbioticky na koreňoch rastlín v pôde, fixujú pre rastliny dusík výmenou za prístup k niektorým rastlinným sacharidom. Iné druhy, ako napríklad mnoho druhov rodu Mycobacterium, sú dôležitými patogénmi.

Okrem ich významu v pôde, nie sú aktinobaktérii veľmi preskúmané. Hoci sa v súčasnosti chápu predovšetkým ako pôdne baktérie, môžu byť hojnejšie v sladkých vodách. Aktinobaktérie sú jedným z dominantných kmeňov baktérií a obsahujú jeden z najpočetnejších bakteriálnych rodov, Streptomyces.C.Michael Hogan.. 2010. Bacteria. Encyclopedia of Earth. eds. Sidney Draggan and C.J.Cleveland, National Council for Science and the Environment, Washington DC  Streptomyces a iné aktinobaktérie sú hlavnými prispievateľmi k biologickému pufrovaniu pôdy (udržiavajú konštantné pH). Sú tiež zdrojom mnohých antibiotík (β-laktámy, tetracyklíny, makrolidy, aminoglykosidy alebo glykopeptidy)Mast Y, Stegmann E. Actinomycetes: The Antibiotics Producers. Antibiotics (Basel). 2019;8(3):105. Published 2019 Jul 29. doi:10.3390/antibiotics8030105.

Rod Bifidobacterium je najbežnejšou baktériou v mikrobióme ľudských dojčiat. Hoci dospelí majú menej bifidobaktérií, črevné bifidobaktérie pomáhajú udržiavať črevný epitel a redukujú lipopolysacharidy v čreve.

Hoci niektoré z najväčších a najkomplexnejších bakteriálnych buniek patria medzi aktinobaktérie, skupina morských aktinobaktérii bola opísaná ako najmenšie voľne žijúce bunky.

O niektorých sibírskych alebo antarktických aktinobaktériách sa hovorí, že sú najstarším žijúcim organizmom na Zemi, ktorý zamrzol v permafroste asi pred pol miliónom rokov.Sussman: Oldest Plants, The Guardian, 2 May 2010 Symptómy života boli detegované uvoľňovaním oxidu uhličitého zo vzoriek permafrostu starého do 640 tisíc rokov.

 Systematika 
kmeň aktinobaktérie (Actinobacteria/ Actinobacteriota/ Actinomycetota) [=staršie: trieda Actinobacteria v širšom zmysle]:
(bez mena)
trieda Rubrobacteria [=staršie: podtrieda Rubrobacteridae]
trieda Thermoleophilia - Poznámka: Staršie sa obsah tejto triedy zaraďoval do triedy Rubrobacteria
(bez mena)
trieda Acidimicrobiia [=staršie: podtrieda Acidimicrobidae]
(bez mena)
trieda Actinomycetia [=trieda Actinobacteria v užšom zmysle; =staršie: podtrieda Actinobacteridae] - Poznámky: 1. Sem patrí okrem iného rad aktinomycéty (Actinomycetales; vrátane bývalého radu Bifidobacterales) a rad Mycobacteriales (t.j. najmä rod mykobaktéria - Mycobacterium). 2. Od triedy Actinomycetia sa v období po roku 2012 niektoré rady vydeľovali do samostatnej sesterskej triedy Nitriliruptoria
trieda UBA4738
(bez mena)
trieda Coriobacteriia [=staršie: podtrieda Coriobacteridae]
trieda UBA9087
trieda UBA1414
trieda RBG-13-55-18
Ako vidno, kým dnes sa obyčajne kmeň Actinobacteria delí na triedy, v niektorých starších systémoch (Bergey's Manual 2004) zahŕňal tento kmeň len jednu triedu Actinobacteria, ktorá sa ďalej delila na podtriedy (zodpovedajúce dnešným triedam), prípadne priamo na rady - porov. aj systematiku uvedenú v dolnej časti článku baktérie.

Staršie sa do kmeňa aktinobaktérie zaraďoval aj rod Sphaerobacter (ako samostatná monotypická podtrieda Sphaerobacteridae), ktorý bol v roku 2004 preradený do susedstva rodu Thermomicrobium (dnes zaraďovaného do kmeňa Chloroflexota).

Zdroje tejto kapitoly: (grafická podoba releasu R95:  )GARRITY, G. M. et al. Taxonomic outline of the Prokaryotes. In: Bergey’s Manual of Systematic Bacteriology. 2nd edition. Release 5.0 May 2004. 

 Referencie 

 Zdroj 
 – Prekladom vznikla kapitola Charakteristika.

 Iné projekty 

Kategória:Actinobacteria